ร้านนี้ถือว่าเป็นร้านที่มีชื่อเสียงในโลกSocialพอสมควรนะคะ ส่วนมากจะเห็นแชร์เป็นรูปพระเอกและนางเอกของร้านมากกว่าขนมนะ 5555 ร้านนี้มีชื่อว่า Purr Cat Cafe Club ค่ะ เป็นร้านที่มีThemeหลักเพื่อเอาใจคนรักแมวโดยเฉพาะ ตั้งอยู่ในซอย สุขุมวิท 53 วิธีการเดินทางก็ง่ายค่ะ BTS (อีกแล้ว ก็พัชไปไหนไม่เป็นนอกจากBTSกับMRTนี่ 555) ลงที่สถานีทองหล่อ แล้วขึ้นแท็คซี่ต่อมาได้เลยค่ะ ร้านจะอยู่กลางๆซอย เข้าไปลึกพอสมควร 

เมื่อเข้าไปถึงสิ่งที่เราต้องทำอย่างเคร่งครัดเลยก็คือถอดรองเท้าของเราไว้หน้าร้านค่ะ และใช้รองเท้าใส่ในบ้านที่ทางร้านจัดเตรียมไว้ให้ ล้างมือและพนักงานจะพาเราไปยังโต๊ะพร้อมกับแจกกฏและเมนูของทางร้านให้ ซึ่งหลักๆก็จะมี เค้ก ชา สมูทตี้ต่างๆ และ ไอศครีม

ถึงแม้จะเป็นร้านที่มีสัตว์เดินป้วนเปี้ยนอยู่เต็มไปหมด แต่ต้องยอมรับค่ะว่าเค้ารักษาความสะอาดกันได้ดีที่เดียว เพราะไม่มีกลิ่นเหม็นของน้องแมว และแมวทุกตัวสะอาดสะอ้าดหมดค่ะ 

พัชสั่งเป็นRed Velvet Cake, Iced Chocolate และ Red Velvet Cupcake มาลอง บอกตรงๆค่ะว่าตอนแรกแอบอคติว่าทางร้านคงจะขายแค่Themeและความน่ารักของแมว เรื่องของรสชาดคงจะธรรมดาทั่วไป แต่ก็ผิดคาดค่ะ

Iced Chocolate ของเค้าเข้มข้นมาก หวานกำลังพอดี ส่วนเจ้า Red Velvet เมนูทั้งสองก็กลมกล่อมค่ะ ครีมหวานน้อย ยิ่งเมื่อทานควบคู่กับตัวเค้กที่นุ่มและฟูด้วยแล้ว เป็นอะไรที่ลงตัวมาก (ขอยกนิ้วให้เป็นเมนูแนะนำเลยนะคะสำหรับเจ้า Red Velvet Cupcake และ Red Velvet Cake)

ปัญหาคือแมวทั้งหลายพากันเดินเชิดไปเชิดมาได้อย่างอิสระเลยค่ะ 5555 วันที่พัชไปนี่มีการกระโดดขึ้นไปอยู่บนตู้เค้กด้วยนะ ถ้าใครที่ไม่เคร่งเรื่อง Food Hygiene ก็พอให้อภัยกันได้นะคะ เพราะเค้าไม่มายุ่งกับอุปกรณ์ หรืออาหารของเราหรอกค่ะ อีกอย่างทางร้านจะมีพนักงานอย่างน้อย1คนที่คอยดูแลน้องแมวอยู่ตลอดเวลา หายห่วงเรื่องที่จะต้องไปทะเลาะกับแมวเพราะโดนแย่งขนมค่ะ 5555 

พนักงานของทางร้านก็บริการดี สุภาพ พูดจาดีทุกคน แถมดูแลเอาใจใส่ทั้งแมวและลูกค้า เอาไว้จะกลับไปซ้ำ ​Red Velvet Cake แน่นอนค่ะ <3

Location: Purr Cat Cafe Club @ Sukhumvit 53
คะแนน: ◉ ◉ ◉ ◉ ◎
ช่วงเวลา: Mon-Thurs 11:00-20:00 Fri-Sun 11:00-21:00
ที่จอดรถ: มีที่จอดรถ
เบอร์ติดต่อ: 02 108 3604
ค่าใช้จ่ายต่อหัวโดยประมาณ: 251-500 บาท

Internet sponsored by #TruemoveH
_______________________

Follow me at
FB: www.facebook.com/foodie.tinychef
IG: @pachy_w & @foodalbums
Wongnai: http://www.wongnai.com/users/pachy_w